CELEX: E2012J0014
Language: da
Date: 2013-06-03 00:00:00
Title: Domstolens dom af 3. juni 2013 i sag E-14/12 — EFTA-Tilsynsmyndigheden mod Fyrstendømmet Liechtenstein (En kontraherende parts manglende opfyldelse af forpligtelser — etableringsfrihed — fri udveksling af tjenesteydelser — artikel 31 og 36 i EØS-aftalen — vikarbureauers pligt til at stille en garanti — indirekte og direkte forskelsbehandling — bopælskrav — begrundelse)

26.9.2013   
            
            
               DA
            
            
               Den Europæiske Unions Tidende
            
            
               C 277/11
            
         DOMSTOLENS DOM
   af 3. juni 2013
   i sag E-14/12
   EFTA-Tilsynsmyndigheden mod Fyrstendømmet Liechtenstein
   (En kontraherende parts manglende opfyldelse af forpligtelser — etableringsfrihed — fri udveksling af tjenesteydelser — artikel 31 og 36 i EØS-aftalen — vikarbureauers pligt til at stille en garanti — indirekte og direkte forskelsbehandling — bopælskrav — begrundelse)
   2013/C 277/09
   I sag E-14/12 har EFTA-Tilsynsmyndigheden anlagt sag mod Fyrstendømmet Liechtenstein med påstand om, at det fastslås, at Fyrstendømmet Liechtenstein ved at opretholde en lovgivning, som pålægger personer, der er bosiddende i Liechtenstein, og som er ansvarlige for et vikarbureau, pligt til at stille en garanti på 50 000 CHF, mens personer, som udøver en tilsvarende funktion, og som er bosiddende uden for Liechtenstein, og bureauer, som ønsker at levere vikartjenester på tværs af grænserne, pålægges pligt til at stille en garanti på 100 000 CHF, har tilsidesat sine forpligtelser i henhold til EØS-aftalens artikel 31 og artikel 36. Domstolen, sammensat af præsidenten, Carl Baudenbacher, og dommerne Per Christiansen (refererende dommer) og Páll Hreinsson, har afsagt dom i sagen den 3. juni 2013.
   Domskonklusionen lyder således:
   
               1)
            
            
               Det fastslås, at Liechtenstein ved at opretholde en lovgivning, som pålægger personer, der er bosiddende i Liechtenstein, og som er ansvarlige for et vikarbureau, pligt til at stille en garanti på 50 000 CHF, mens personer, som udøver en tilsvarende funktion, og som er bosiddende uden for Liechtenstein, og bureauer, som ønsker at levere vikartjenester på tværs af grænserne, pålægges pligt til at stille en garanti på 100 000 CHF, har tilsidesat sine forpligtelser i henhold til EØS-aftalens artikel 31 og artikel 36.
            
         
               2)
            
            
               Liechtenstein tilpligtes at betale sagens omkostninger.